Den hvite obelisk

Den hvite obelisk fra Aššur-nâṣir-apli IIs tid er en nyassyrisk kalksteinsobelisk med flatrelieff. Den kommer fra Ninive i det nordlige Irak.

Obelisken befinner seg i British Museum i London. Dateringen av den var lenge omstridt, da enkeltheter i relieffet fra samtidige fremstillinger i Nimrods palassrelieff er forskjellige. Derfor har det alternativt vært foreslått at den kunne dateres som noe eldre, til Aššur-nâṣir-apli I og dermed til det 11. århundre f.Kr. Men på grunn av overensstemmelser i innskriften på obelisken og Aššur-nâṣir-apli IIs annaler, kan den senere dateringen anses som bekreftet og dermed stammer obelisken til denne konges tidlige regjeringstid.

Den hvite obelisk har stilistiske paralleller til den svarte obelisk. Men til forskjell fra denne har den hvite obelisk åtte omløpende registre som knapt har kantmarkeringer. Det dreier seg for det meste om slag- og jaktscener, dessuten kulthandlinger og gjestebud.

 Litteratur 
 W. Orthmann: «Babylonisch-Assyrische Rundplastik», i: samme, Der Alte Orient, Berlin, 1985, s. 315.

Kategori:Assyria
Kategori:Arkeologi i Irak
Kategori:British Museum
Kategori:Mosul
Kategori:Kileskrift
Kategori:Obelisker